CELEX: C2007/269/35
Language: sk
Date: 2007-11-10 00:00:00
Title: Vec C-337/07: Návrh na začatie prejudiciálneho konania, ktorý podal Verwaltungsgericht Stuttgart (Nemecko) 20. júla 2007 – Ibrahim Altun/Stadt Böblingen

10.11.2007   
            
            
               SK
            
            
               Úradný vestník Európskej únie
            
            
               C 269/18
            
         Návrh na začatie prejudiciálneho konania, ktorý podal Verwaltungsgericht Stuttgart (Nemecko) 20. júla 2007 – Ibrahim Altun/Stadt Böblingen
   (Vec C-337/07)
   (2007/C 269/35)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Verwaltungsgericht Stuttgart
   Účastníci konania pred vnútroštátnym súdom
   
      Žalobca: Ibrahim Altun
   
      Žalovaný: Stadt Böblingen
   Prejudiciálne otázky
   
               1.
            
            
               Vyžaduje nadobudnutie práv vyplývajúcich z článku 7 prvej vety rozhodnutia Asociačnej rady EHS/Turecko č. 1/80, aby „hlavný oprávnený“, u ktorého má rodinný príslušník počas obdobia troch rokov svoje riadne bydlisko, spĺňal podmienky článku 7 prvej vety rozhodnutia Asociačnej rady č. 1/80 počas celého tohto obdobia?
            
         
               2.
            
            
               Je pre rodinného príslušníka na nadobudnutie práv vyplývajúcich z článku 7 prvej vety rozhodnutia Asociačnej rady č. 1/80 dostatočné, ak je „hlavný oprávnený“ v tomto období dva roky a šesť mesiacov zárobkovo činný u rôznych zamestnávateľov a v nadväznosti na to je šesť mesiacov nedobrovoľne nezamestnaný a zostane potom nezamestnaným aj počas dlhšieho obdobia?
            
         
               3.
            
            
               Môže sa na článok 7 prvú vetu rozhodnutia Asociačnej rady č. 1/80 odvolávať aj osoba, ktorá získala ako rodinný príslušník povolenie prisťahovať sa k takému tureckému štátnemu príslušníkovi, ktorého právo na pobyt, a tým aj právo na prístup na riadny trh práce členského štátu spočívajú len na priznaní politického azylu z dôvodu politického prenasledovania v Turecku?
            
         
               4.
            
            
               Pre prípad, že na otázku 3 sa odpovie kladne: Môže sa rodinný príslušník odvolávať na článok 7 prvú vetu rozhodnutia Asociačnej rady č. 1/80 aj vtedy, pokiaľ sa priznanie politického azylu „hlavnému oprávnenému“ (v tomto prípade otcovi), a na ňom založené právo na pobyt a na prístup na riadny trh práce, zakladajú na nepravdivých údajoch?
            
         
               5.
            
            
               Pre prípad, že na otázku 4 sa odpovie záporne: Je v takom prípade pred odmietnutím práv vyplývajúcich z článku 7 prvej vety rozhodnutia Asociačnej rady č. 1/80 rodinnému príslušníkovi nevyhnutné, aby boli najskôr formálne odňaté alebo odvolané práva „hlavného oprávneného“ (v tomto prípade otca)?